|  |  |
| --- | --- |
| **ROMÂNIA****JUDEŢUL SUCEAVA****CONSILIUL LOCAL AL MUNICIPIULUI CÂMPULUNG MOLDOVENESC** |  **ANEXA NR. 2 LA** **HCL\_\_\_\_/2025** |

ASOCIAȚIA DE DEZVOLTARE INTERCOMUNITARĂ (ADI)

**,,*****ECO-TRANSPORT CÂMPULUNG*** ***MOLDOVENESC-SADOVA*"**

*Mun. Câmpulung Moldovenesc, jud. Suceava, România*

*Str. 22 Decembrie, nr.2, C.I.F. 50389681*

*e-mail:transport@campulungmoldovenesc.ro*

**REGULAMENT**

privind efectuarea serviciilor de transport public de persoane prin curse

regulate pentru unitățile administrativ-teritoriale membre ale

ASOCIAȚIEI DE DEZVOLTARE INTERCOMUNITARĂ (ADI)

**,,*ECO-TRANSPORT CÂMPULUNG MOLDOVENESC-SADOVA*"**

**CAPITOLUL I.**

**DISPOZIŢII GENERALE**

**Art. 1 -** Prezentul Regulament privind efectuarea serviciilor de transport public prin curse regulate în aria de competență a ASOCIAȚIEI DE DEZVOLTARE INTERCOMUNITARĂ (ADI)

**,,*ECO-TRANSPORT CÂMPULUNG MOLDOVENESC-SADOVA*"** a fost întocmit în baza următoarelor **acte normative**:

* Regulamentul (CE) nr.1370/2007 al Parlamentului European şi al Consiliului din 23 octombrie 2007 privind serviciile publice de transport feroviar şi rutier de călători;
* Directiva 2010/40/UE privind cadrul pentru implementarea sistemelor de transport inteligente în domeniul transportului rutier și pentru interfețele cu alte moduri de transport;
* OG nr.27/2011 privind transporturile rutiere, cu modificările şi completările ulterioare cu Normele sale de aplicare aprobate prin Ordinul 980/2011, cu modificările şi completările ulterioare;
* Legea nr.92/2007 privind serviciile de transport public local cu modificările şi completările ulterioare;
* Ordinul nr.353/2007 pentru aprobarea Normelor de aplicare a Legii serviciilor de transport public local nr.92/2007;
* Ordinul nr.972/2007 pentru aprobarea Regulamentului-cadru pentru efectuarea transportului public local şi a Caietului de sarcini-cadru al serviciilor de transport public local;
* Ordinul nr.207/2007 pentru aprobarea Regulamentului-cadru de acordare a autorizaţiilor de transport în domeniul serviciilor de transport public local;
* Legea nr.51/2006 privind serviciile comunitare de utilităţi publice, republicată, cu modificările şi completările ulterioare;
* Ordonanţa Guvernului României nr. 2/2001 privind regimul juridic al contravenţiilor, cu modificările şi completările ulterioare.

**Art. 2 -** (1) Prezentul regulament stabileşte cadrul juridic unitar privind efectuarea serviciilor de transport public local prin curse regulate pe teritoriul unităţilor administrativ-teritoriale membre ale *A.D.I. Eco-transport Câmpulung Moldovenesc -Sadova,* definind modalităţile şi condiţiile ce trebuie îndeplinite pentru efectuarea serviciului, indicatorii de performanţă, condiţiile tehnice, precum şi raporturile dintre operatorii de transport rutier şi utilizatorii serviciilor.

1. Prevederile prezentului regulament se aplică serviciilor de transport public local de persoane prin curse regulate pe teritoriul unităţilor administrativ-teritoriale membre ale  *A.D.I. Eco-transport Câmpulung Moldovenesc -Sadova.*
2. Serviciile de transport public local de persoane prin curse regulate pe teritoriul unităţilor administrativ-teritoriale membre ale A.D.I. Eco-transport Câmpulung Moldovenesc -Sadova se pot efectua numai în condiţiile respectării prevederilor prezentului regulament, ale Caietului de sarcini al serviciilor de transport public local, ale reglementărilor în vigoare din domeniul transporturilor rutiere, precum şi ale acordurilor şi convenţiilor internaţionale la care România este parte.

**Art. 3 -** În sensul prezentului regulament, termenii şi noţiunile utilizate **se definesc** după cum urmează:

1. **activitate de transport public local** - suma operaţiunilor de transport care asigură, nemijlocit, deplasarea persoanelor cu ajutorul vehiculelor sau al combinaţiei de vehicule, pe distanţe şi în condiţii prestabilite, efectuate în cadrul serviciilor de transport public prin curse regulate pe teritoriul unităţilor administrativ-teritoriale membre ale A.D.I. Eco-transport Câmpulung Moldovenesc -Sadova;
2. **autoritate de autorizare** - serviciul specializat din cadrul A.D.I. Eco-transport Câmpulung Moldovenesc -Sadova autorizat pentru exercitarea atribuțiilor în domeniul serviciilor de transport public local, conform Autorizaţiei nr. 0489 din 06.11.2024 emisă de către Autoritatea Naţională de Reglementare pentru exercitarea atribuțiilor legale în domeniul serviciilor publice de transport local de persoane pe raza de competență a unităților administrativ-teritoriale membre;
3. **licenţă de traseu -** documentul care dă dreptul operatorului de transport rutier să efectueze transport public local de persoane prin curse regulate sau curse regulate speciale cu autobuze pe un anumit traseu;
4. **caiet de sarcini al licenţei de traseu** - documentul care însoţeşte licenţa de traseu, care cuprinde în principal cerinţele pentru asigurarea programului de circulaţie şi realizarea unui transport în condiţii de siguranţă şi confort;
5. **cursă** - parcursul dus-întors realizat de un autobuz între capetele de traseu, în cadrul aceluiaşi serviciu regulat de transport de persoane;
6. **manager de transport** - o persoană fizică angajată a unei întreprinderi sau, în cazul în care respectiva întreprindere este persoană fizică, chiar persoana în cauză sau, în cazul în care se prevede în mod expres, o altă persoană fizică desemnată de întreprinderea respectivă prin contract şi care conduce permanent şi efectiv activităţile de transport ale întreprinderii respective conform Regulamentului CE nr.1071/2009;
7. **autoritatea contractantă** – autoritatea locală competentă din cadrul A.D.I. Eco-transport Câmpulung Moldovenesc -Sadova, care are competența legală de a asigura, organiza, reglementa, coordona și controla sistemul de transport în aria sa de competență și de a delega gestiunea serviciului public de transport local de călători și a concesiona infrastructura aferentă sistemului de transport.
8. **certificat de competență profesională** – documentul care atestă pregătirea profesională a unei persoane în domeniul transporturilor;
9. **continuitatea serviciului public de transport** – capacitatea de menținere și reconstituire a funcțiilor esențiale ale serviciului public de transport, respectiv activitățile sau sarcinile pe care un operator de transport public trebuie să le îndeplinească în siguranță pentru asigurarea limitată a serviciilor vitale pentru susținerea funcțiilor social/economice ale unei zone, în cazul unor situații perturbatoare previzionate sau de urgență;
10. **contract** – actul juridic încheiat între cadrul A.D.I. Eco-transport Câmpulung Moldovenesc -Sadova în calitate de autoritate competentă și un operator de serviciu public cu scopul de a încredința respectivului operator de serviciu public gestionarea și exploatarea serviciilor publice de călători, sub rezerva unor obligații de serviciu public (art. 2 din Regulamentul CE 1370/2007), inclusiv toate anexele la acesta. Este un contract de servicii publice, în conformitate cu prevederile art. 2 lit. i) din Regulamentul (CE) nr. 1370/2007;
11. **obligația de exploatare** - obligația care impune operatorului de transport public local de persoane autorizat și/sau licențiat să efectueze serviciul respectiv în condiții de continuitate, regularitate și de asigurare a capacităților necesare de transport și să respecte condițiile impuse de autoritățile competente;
12. **obligație de serviciu public** - o cerință definită sau stabilită de către o autoritate competentă, pentru a asigura servicii publice de transport de călători de interes general, pe care un operator, dacă ar ține seama de propriile sale interese comerciale, nu și le-ar asuma sau nu și le-ar asuma în aceeași măsură sau în aceleași condiții fără a fi retribuit;
13. **obligația de transport** - obligația care impune oricărui operator de transport public local de persoane sau transportatorilor autorizați să accepte și să efectueze servicii publice subvenționate de transport în condițiile stabilite de autoritățile competente;
14. **organul de control** – controlor, angajat al operatorului de transport/transportatorului autorizat şi orice alţi împuterniciţi desemnaţi să efectueze activităţi de constatare şi sancţionare a contravenţiilor la activitatea de transport public local de persoane şi îndeplinește orice alte acţiuni corelative acestora, care se identifică prin prezentarea unei legitimaţii/ecuson;
15. **program de circulaţie** - documentul utilizat în transportul public local de persoane prin curse regulate, care conţine în principal informaţii privind traseul, capetele de traseu, lungimea traseului, staţiile pentru îmbarcarea/debarcarea călătorilor, distanţele dintre staţii şi intervalele de succedare a curselor;
16. **program de transport public local** - programul propus şi aprobat de autoritatea de autorizare

din cadrul unei asociații de dezvoltare intercomunitară, avizat de către consiliile locale membre ale asociației și aprobat în adunarea generală a asociației de dezvoltare intercomunitare în baza mandatului primit, prin care se stabilesc: traseele pentru transportul public local de persoane prin curse regulate pe raza unităților teritorial-administrative membre ale asociației, programele de circulaţie, capetele de traseu, staţiile publice, numărul şi capacitatea autobuzelor necesare;

1. **serviciu regulat** - serviciul care asigură transportul de persoane la intervale şi pe trasee stabilite, persoanele fiind îmbarcate si debarcate la puncte de oprire prestabilite;
2. **traseu** - parcurs care asigură legătura dintre capătul de traseu de plecare şi capătul de traseu de destinaţie, pe care se efectuează servicii regulate sau servicii regulate speciale. În funcţie de amplasarea capetelor de traseu şi de parcursul dintre acestea, traseele dintr-o asociaţie de dezvoltare intercomunitară având ca obiect transportul rutier public de persoane prin servicii regulate sunt considerate trasee locale.

**Art. 4 -** Indiferent de forma de gestiune a serviciului de transport public local, Asociaţia de Dezvoltare Intercomunitară „Eco-transport Câmpulung Moldovenesc -Sadova ", va urmări prin exercitarea atribuţiilor, competenţelor şi drepturilor ce îi revin potrivit legii, ca efectuarea serviciului de transport public local să se realizeze în condiţii de siguranţă rutieră, calitate şi confort în concordanţă cu interesul general al al comunităţilor pe care le reprezintă, în conformitate cu legislaţia în vigoare.

**CAPITOLUL II.**

**EFECTUAREA TRANSPORTULUI PUBLIC LOCAL DE PERSOANE PRIN CURSE REGULATE**

SECŢIUNEA 1

Organizarea şi efectuarea transportului public local de persoane

**Art. 5 -** Organizarea şi efectuarea activităţilor specifice serviciilor de transport public local de persoane trebuie să asigure satisfacerea unor cerinţe şi nevoi de utilitate publică ale comunităţilor locale membre ale A.D.I. Eco-transport Câmpulung Moldovenesc -Sadova, şi anume:

1. satisfacerea cu prioritate a nevoilor de transport ale populaţiei şi ale operatorilor economici pe teritoriul unităţilor administrativ-teritoriale membre ale A.D.I. Eco-transport Câmpulung Moldovenesc -Sadova;
2. îmbunătăţirea siguranţei rutiere, protecţiei mediului şi calităţii transportului public local de persoane;
3. deplasarea în condiţii de siguranţă şi de confort, inclusiv prin asigurarea de risc a persoanelor transportate, precum şi a bunurilor acestora prin poliţe de asigurări;
4. accesul egal şi nediscriminatoriu al operatorilor de transport, respectiv al transportatorilor autorizaţi, la piaţa transportului public local;
5. optimizarea funcţionării pieţei transportului public local de persoane prin asigurarea unui cadru concurenţial normal, dinamic şi loial.

**Art. 6 -** Modul de organizare şi funcţionare a serviciilor de transport public local de persoane are ca

**obiective**:

1. asigurarea competiţiei dintre operatori şi deschiderea pieţei;
2. garantarea accesului egal şi nediscriminatoriu al operatorilor de transport şi al transportatorilor autorizaţi la piaţa transportului public local;
3. creşterea calităţii şi eficienţei serviciului de transport public local de persoane prin curse regulate;
4. asigurarea transparenţei în ceea ce priveşte delegarea gestiunii serviciului de transport public local de persoane prin curse regulate şi stabilirea tarifelor;
5. creşterea siguranţei în exploatare a serviciului de transport public local de persoane prin curse regulate;
6. asigurarea continuităţii serviciilor de transport prin programele de transport sau de funcţionare după caz, corelate cu fluxurile de călători existente;
7. garantarea respectării drepturilor şi intereselor utilizatorilor serviciului de transport public local;
8. asigurarea executării unui transport public local suportabil în ceea ce priveşte tariful de transport;
9. recuperarea integrală a costurilor de exploatare, reabilitare şi dezvoltare prin tarife/taxe suportate de către beneficiarii direcţi ai transportului şi prin finanţarea de la bugetele locale, asigurându-se un profit rezonabil pentru operatorii de transport şi transportatorii autorizaţi;
10. susţinerea dezvoltării economice a localităţilor prin realizarea unei infrastructuri de transport moderne;
11. protecţia categoriilor sociale defavorizate, prin compensarea costului transportului de la bugetele locale;
12. acordarea unor facilităţi de transport anumitor categorii de persoane;
13. integrarea tarifară prin utilizarea unui singur tip de legitimaţie de călătorie pentru toate mijloacele de transport public local de persoane prin curse regulate, pe întreg teritoriul unităţilor administrativ-teritoriale membre ale A.D.I. Eco-transport Câmpulung Moldovenesc -Sadova;
14. dispecerizarea transportului public local de persoane prin curse regulate realizat prin programe permanente.

**Art. 7** - Transportul public local se efectuează numai în condiţiile respectării prevederilor Legii nr. 92/2007 a serviciilor publice de transport persoane în unitățile administrativ-teritoriale, cu modificările şi completările ulterioare, Ordonanţei de Guvern nr. 27/2011 privind transporturile rutiere, cu modificările şi completările ulterioare, Ordinului nr. 980/2011 privind aplicarea prevederilor referitoare la organizarea şi efectuarea transporturilor rutiere şi a activităţilor conexe acestora stabilite prin OG nr. 27/2011 privind transporturile rutiere, ale reglementărilor naţionale şi ale Uniunii Europene în vigoare din domeniul transporturilor rutiere, precum şi ale acordurilor şi convenţiilor internaţionale la care România este parte.

**Art. 8 -** (1) Transportul public local pe raza unităților administrativ-teritoriale membre ale A.D.I. Eco-transport Câmpulung Moldovenesc -Sadova se poate efectua numai cu vehicule rutiere a căror stare tehnică corespunde reglementărilor specifice în vigoare, având inspecţia tehnică periodică valabilă, acestea fiind clasificate/încadrate corespunzător, conform prevederilor legale în vigoare.

1. Pentru accesul la infrastructura rutieră, vehiculele rutiere fabricate în ţară sau în străinătate, înmatriculate sau care urmează să fie înmatriculate în România, sunt supuse omologării în vederea înmatriculării ori înregistrării şi/sau inspecţiei tehnice periodice, după caz, în conformitate cu prevederile legale în vigoare.
2. Transportul public local de persoane se efectuează numai cu vehicule rutiere destinate prin construcţie tipului respectiv de transport şi, după caz, dotate cu tahografe şi limitatoare de viteză, în conformitate cu reglementările în vigoare.

**Art. 9 -** Transportul public local de persoane se efectuează cu respectarea ansamblului reglementărilor care contribuie la îmbunătăţirea siguranţei rutiere, referitoare la condiţiile pe care trebuie să le îndeplinească mijloacele de transport, infrastructura rutieră, persoanele cu atribuţii care concură la siguranţa circulaţiei şi ceilalţi participanţi la trafic.

**Art. 10 -** Efectuarea serviciului de transport public local de persoane prin curse regulate trebuie **să asigure:**

a) creşterea nivelului de calitate al serviciului şi de confort al utilizatorilor;

1. accesul şi protecţia categoriilor sociale defavorizate;
2. informarea publicului călător;
3. executarea în condiţii de regularitate, siguranţă şi confort;
4. corelarea capacităţii de transport cu fluxurile de călători existente;
5. continuitatea serviciului.

**Art. 11** - (1) A.D.I. Eco-transport Câmpulung Moldovenesc -Sadova va controla prestarea serviciilor de transport public prin curse regulate desfăşurat pe teritoriul unităţilor administrativ-teritoriale membre pe baza mandatului primit de la acestea.

(2) A.D.I. Eco-transport Câmpulung Moldovenesc -Sadova are obligaţia de a stabili şi de a aplica strategia pe termen mediu şi lung pentru extinderea, dezvoltarea şi modernizarea serviciilor de transport public local de persoane, ţinând seama de planurile de urbanism şi amenajarea teritoriului, de programele de dezvoltare economico-socială a localităţii şi de cerinţele de transport public local, evoluţia acestora, precum şi de folosirea mijloacelor de transport cu consumuri energetice reduse şi emisii minime de noxe.

**Art. 12 -** Este considerat serviciu de transport public local de persoane prin curse regulate transportul public care îndeplineşte cumulativ următoarele condiţii:

1. se efectuează de către un operator de transport rutier, astfel cum acesta este definit şi licenţiat conform prevederilor Ordonanţei Guvernului nr. 27/2011 privind transporturile rutiere, cu modificările ulterioare şi completările ulterioare, sau de către un transportator autorizat, aşa cum acesta este definit şi autorizat conform prevederilor Legii nr.92/2007.
2. se efectuează numai pe raza unităților administrativ-teritoriale membre ale A.D.I. Eco-transport Câmpulung Moldovenesc -Sadova;
3. se execută pe rute şi cu programe de circulaţie prestabilite de către autorităţile competente desemnate potrivit legii;
4. se efectuează de către operatorul de transport rutier sau transportatorul autorizat cu mijloace de transport în comun, respectiv cu autobuze, deţinute în proprietate sau în baza unui contract de leasing de acesta sau de către unitătile administrativ teritoriale membre ale A.D.I. Eco-transport Câmpulung Moldovenesc -Sadova;
5. persoanele transportate sunt îmbarcate sau debarcate în puncte fixe prestabilite, denumite staţii sau autogări, după caz;
6. pentru efectuarea serviciului, operatorul de transport rutier sau transportatorul autorizat percepe de la persoanele transportate un tarif de transport pe bază de legitimaţii de călătorie individuale, al căror regim este stabilit de Ordonanţa Guvernului nr. 27/2011, cu modificările şi completările ulterioare;
7. transportul cu autobuze se efectuează numai pe bază de licenţe de traseu şi caiete de sarcini, elaborate şi eliberate de către A.D.I. Eco-transport Câmpulung Moldovenesc -Sadova.

 SECŢIUNEA a 2-a

Licenţe, autorizaţii şi alte documente necesare pentru efectuarea transportului public local de persoane prin curse regulate

**Art. 13 -** Serviciul de transport public local de persoane prin curse regulate se efectuează numai de către operatorii de transport rutier/transportatorii autorizaţi care deţin licenţă de traseu valabilă.

**Art. 14 -** Operatorii de transport/transportatorii autorizaţi au obligaţia de a deţine la bordul mijlocului de transport în comun, pe toată durata transportului public de persoane prin curse regulate, următoarele documente:

1. licenţa de traseu şi caietul de sarcini al acesteia eliberate de către autoritatea de autorizare din cadrul A.D.I. Eco-transport Câmpulung Moldovenesc -Sadova;
2. licenţa comunitară;
3. copia conformă a licenţei comunitare;
4. legitimaţia de serviciu valabilă a conducătorului auto, din care să reiasă că este angajat al operatorului de transport/transportatorului autorizat;
5. contractul de leasing în original ori o copie conformă cu originalul, în cazul în care autobuzul este utilizat în baza unui asemenea contract;
6. actul prin care se dovedeşte dreptul de muncă în România, în cazul conducătorilor auto străini;
7. asigurarea pentru persoanele transportate şi bagajele acestora pentru riscuri de accidente ce cad în sarcina operatorului de transport/transportatorului autorizat, în copie;
8. certificatul de competenţă profesională al conducătorului auto pentru transportul rutier public de persoane, valabil, după caz;

**Art. 15** - Autoritatea de autorizare din cadrul A.D.I. Eco-transport Câmpulung Moldovenesc -Sadovaeliberează pentru traseele transportului public de persoane prin curse regulate aferente razei de competență a Asociației, licenţe de traseu însoţite de caietul de sarcini aferent acestora și programul de circulație.

**Art. 16 -** (1) Licenţele de traseu însoţite de caietele de sarcini aferente acestora se eliberează de către Autoritatea de autorizare din cadrul A.D.I. Eco-transport Câmpulung Moldovenesc -Sadova.

1. Licenţele de traseu se eliberează operatorilor de transport rutier în numărul solicitat de aceştia, dar cel puţin în număr egal cu numărul de autovehicule active necesar pentru efectuarea traseului respectiv.
2. Licenţa de traseu se eliberează pentru o perioadă egală cu valabilitatea contractului de delegare a gestiunii încheiat cu fiecare transportator în parte.
3. Licenţa de traseu este nominală şi nu este transmisibilă.
4. Modelul licenţei de traseu este prevăzut în ***Anexa nr.1***, parte integrantă din prezentul Regulament.
5. Caietul de sarcini aferent licenţei de traseu cuprinde:
6. staţiile publice, precum şi amplasarea acestora;
7. numărul şi capacitatea autobuzelor;
8. intervalul de succedare a curselor;
9. ora primei/ultimei plecări de la capetele de traseu;
10. zilele în care se efectuează transporturile.
11. Modelul caietului de sarcini este prevăzut în ***Anexa nr.2***, parte integrantă din prezentul Regulament.

**Art. 17 -** (1) În perioada de valabilitate, programul de transport local poate fi actualizat prin hotărâre a adunării generale a A.D.I. Eco-transport Câmpulung Moldovenesc -Sadova, astfel:

1. prin prelungirea traseelor existente, respectiv modificarea unuia sau a ambelor capete de traseu;
2. prin introducerea de noi trasee;
3. prin modificarea numărului de curse de către Autoritatea de autorizare din cadrul A.D.I. Eco-transport Câmpulung Moldovenesc -Sadova.;
4. prin modificarea orelor din graficele de circulaţie;
5. prin introducerea de staţii noi;
6. prin eliminarea de staţii, la solicitarea operatorului de transport rutier.

(2) După aprobarea de către A.D.I. Eco-transport Câmpulung Moldovenesc -Sadova a programului de transport modificat, operatorul de transport rutier va solicita eliberarea unor noi licenţe de traseu şi a caietelor de sarcini aferente acestora, corespunzătoare modificărilor survenite.

**Art. 18 -** În cazul pierderii valabilităţii licenţei de transport, licenţa de traseu este nulă de drept.

SECŢIUNEA a 3-a

 Siguranţa rutieră

**Art. 19 -** În scopul prevenirii cauzelor generatoare de evenimente rutiere, operatorii de transport/transportatorii autorizaţi care efectuează servicii de transport public local au obligaţia să adopte măsurile necesare pentru cunoaşterea, aplicarea şi respectarea reglementărilor legale privind siguranţa rutieră şi a condiţiilor pe care trebuie să le îndeplinească mijloacele de transport şi persoanele cu atribuţii care concură la siguranţa circulaţiei.

**Art. 20** - Operatorii de transport/transportatorii autorizaţi care efectuează servicii publice de transport local au următoarele îndatoriri:

1. să respecte reglementările legale privind omologarea, înmatricularea, efectuarea inspecţiilor tehnice periodice, repararea, întreţinerea, reglarea, modificarea constructivă şi reconstrucţia mijloacelor de transport;
2. să utilizeze mijloace de transport a căror stare tehnică corespunde reglementărilor naţionale de siguranţă rutieră şi de protecţie a mediului înconjurător, cu inspecţia tehnică periodică/revizia tehnică periodică valabilă şi certificate/clasificate/încadrate corespunzător, conform prevederilor legale în vigoare;
3. în intervalul dintre două inspecţii tehnice periodice/revizii tehnice periodice, să asigure menţinerea mijloacelor de transport într-o stare tehnică corespunzătoare, în vederea încadrării în normele tehnice privind siguranţa circulaţiei rutiere, protecţia mediului şi în categoria de folosinţă conform destinaţiei, utilizând în acest scop numai sisteme, echipamente, componente, entităţi tehnice, piese de schimb, materiale de exploatare și dotări obligatorii de origine sau omologate/certificate conform legislației în vigoare;
4. să monteze, prin operatori economici autorizaţi, tahografe şi limitatoare de viteză cu aprobare de model la vehiculele pentru care acestea sunt obligatorii;
5. să nu permită plecarea în cursă a vehiculelor care au tahograful sau limitatorul de viteză defect, nesigilat ori fără suficiente foi de înregistrare pentru efectuarea întregului parcurs al transportului;
6. să informeze conducătorii mijloacelor de transport şi lucrătorii mobili cu privire la regulamentele interne ale întreprinderii şi prevederile relevante ale contractelor colective de muncă;
7. să verifice pe foile de înregistrare sau pe cartelele conducătorilor auto utilizate modul în care aceştia respectă prevederile legale în vigoare privind perioadele de conducere şi de odihnă şi să ia măsurile necesare pentru a împiedica repetarea unor nereguli în acest sens;
8. să verifice funcţionarea tahografului şi a limitatorului de viteză, inclusiv cu ocazia analizării diagramelor-tahograf sau a înregistrărilor stocate în memoria cardului conducătorului auto/tahografului digital, după caz;
9. să nu permită intervenţia persoanelor neautorizate asupra tahografelor şi a limitatoarelor de viteză;
10. să angajeze transporturile şi să întocmească programul de executare a transporturilor, astfel încât conducătorii mijloacelor de transport şi lucrătorii mobili să poată respecta prevederile legale privind timpul de lucru, de odihnă şi de repaus;
11. să se asigure că conducătorii mijloacelor de transport respectă normele de protecţie a muncii, protecţie a mediului, prevenire şi combatere a incendiilor, pe tot timpul efectuării transportului;
12. să permită efectuarea transporturilor numai cu respectarea maselor totale maxime autorizate de autoritatea competentă;
13. să respecte procedurile ce trebuie urmate în caz de accident şi să aplice procedurile corespunzătoare pentru a preveni producerea unor noi accidente sau a unor încălcări grave ale regulilor de circulaţie;
14. să respecte întocmai legile şi reglementările specifice fiecărei categorii de transport rutier pe care o execută.

**Art. 21 -** Responsabilităţile ce revin managerului de transport să conducă permanent şi efectiv activitatea de transport sunt cele stabilite prin Ordinul Ministerului Transporturilor nr.1214/2015 pentru aprobarea normelor privind pregătirea şi atestarea profesională a personalului de specialitate din domeniul transporturilor rutiere, cu modificările şi completările ulterioare.

**Art. 22 -** Sarcinile consilierului de siguranţă sunt cele prevăzute în Regulamentul pentru desemnarea, pregătirea profesională şi examinarea consilierilor de siguranţă pentru transportul rutier, feroviar sau pe căile navigabile interioare al mărfurilor periculoase, aprobat prin Ordinul ministrului transporturilor, construcţiilor şi turismului nr. 1.044/2003, cu modificările şi completările ulterioare.

**Art. 23 -** Conducătorii mijloacelor de transport au următoarele atribuţii şi responsabilităţi:

1. să se prezinte pentru efectuarea examinării medicale și psihologice, inițială și periodică, și să respecte recomandările comisiilor medicale și psihologice;
2. să respecte normele şi regulile privind conducerea în condiţii de siguranţă rutieră şi conduita preventivă;
3. să respecte regulile privind prevenirea accidentelor de muncă în circulaţia rutieră;
4. să respecte regulile privind încărcarea mijlocului de transport;
5. să cunoască şi să respecte măsurile ce trebuie luate după un accident sau incident în ceea ce priveşte asigurarea vehiculului, protecţia personală şi a celorlalţi participanţi la trafic, protecţia mediului, protecţia bunurilor;
6. să respecte perioadele de conducere şi perioadele de odihnă, conform reglementărilor legale în vigoare, şi să utilizeze corect tahograful;
7. să nu intervină asupra tahografului sau a limitatorului de viteză pentru scoaterea acestora din uz sau modificarea caracteristicilor de funcţionare;
8. să respecte întocmai legile şi reglementările specifice fiecărei categorii de transport rutier pe care o execută;

**Art. 24 -** Operatorii de transport/transportatorii autorizaţi care efectuează servicii de transport public local vor întreprinde o investigaţie pe linie administrativă în toate cazurile de accidente de circulaţie în care au fost angajate vehiculele utilizate, indiferent de gravitatea accidentului.

**Art. 25 -** Rezultatele cercetării administrative vor sta la baza adoptării măsurilor ce se impun pentru eliminarea repetării cauzelor generatoare de evenimente rutiere.

SECŢIUNEA a 4-a

Condiţii privind efectuarea transportului public local de persoane

**Art. 26 -** Operatorii de transport/transportatorii autorizaţi vor efectua serviciul de transport public local de persoane prin curse regulate cu respectarea următoarelor obligaţii:

1. să asigure afişarea la părţile din faţă şi laterală dreapta ale mijlocului de transport a indicativului şi a capetelor traseului; la partea din spate a mijlocului de transport se va afişa cel puţin indicativul traseului. Elementele de informare menţionate anterior vor fi iluminate corespunzător pe timp de noapte sau în condiţii de vizibilitate scăzută;
2. în salonul mijlocului de transport va fi asigurată informarea publicului călător prin mijloace vizuale şi sonore cu privire la denumirea staţiei care urmează şi la legăturile cu alte mijloace de transport public local de persoane, în limita posibilităţilor tehnice existente;
3. să asigure afişarea în salonul mijlocului de transport a numelui conducătorului acestuia, a hărţii schematice care să permită vizualizarea traseului şi a reţelei de trasee, a instrucţiunilor privind modul de desfăşurare a transportului, a obligaţiilor publicului călător şi a altor informaţii de utilitate publică privind transportul, stabilite prin reglementările în vigoare;
4. să asigure vânzarea legitimaţiilor de călătorie în toate staţiile stabilite de comun acord cu autorităţile administraţiei publice locale şi nominalizate într-o anexă la hotărârea de dare în administrare, respectiv la contractul de delegare a gestiunii aprobat prin hotărârea de atribuire;
5. în staţiile din programul de circulaţie, să asigure afişarea codului traseului, a intervalelor de succedare a curselor, precum şi a hărţilor simplificate cu indicarea traseelor şi staţiilor pentru informarea publicului călător;
6. să emită legitimaţiilor de călătorie cu respectarea reglementărilor în vigoare, inclusiv pentru categoriile sociale care beneficiază de reduceri ale costului abonamentului;
7. să asigure accesul liber şi nediscriminatoriu la transport, în baza documentelor stabilite de reglementările legale în vigoare, al persoanelor care beneficiază de facilităţi/gratuităţi la transport;
8. să asigure transportul gratuit al copiilor sub 5 ani;
9. mijlocul de transport trebuie să aibă locuri rezervate pentru persoane cu handicap, bătrâni, femei însărcinate, persoane cu copii în braţe;
10. să supravegheze urcarea şi coborârea călătorilor, să nu plece mijlocul de transport din staţii cu uşile deschise sau cu călători aflaţi pe scările acestuia, precum şi cu călători agăţaţi de exteriorul caroseriei;
11. să nu admită la transport în salonul mijlocului de transport materii mirositoare, inflamabile, butelii de aragaz, tuburi de oxigen sau alte gaze, materiale explozibile, produse caustice ori acide, alte materiale sau obiecte care, prin format ori dimensiune, pot produce daune, vătămări corporale sau, prin natura materialului, pot murdări, ori alte obiecte sau mărfuri interzise la transportul public;
12. să nu îmbarce călători peste capacitatea maximă admisă a mijlocului de transport;
13. să asigure spaţiile necesare pentru bagajele de mână ale călătorilor;
14. să îmbarce/debarce călători numai în staţiile special amenajate, prevăzute în programul de circulaţie;
15. să utilizeze numai legitimaţii/abonamente de călătorie cu regim special, agreate de autoritatea competentă;
16. să nu permită transportul călătorilor decât pe bază de legitimaţii/abonamente de călătorie valabile sau alte documente prevăzute de reglementările legale în vigoare;
17. să asigure călătorii şi bagajele acestora pentru riscurile ce cad în sarcina operatorului de transport;
18. să ţină evidenţa curselor sosite şi plecate, la fiecare capăt de linie;
19. să asigure înlocuirea mijlocului de transport imobilizat pe traseu;
20. să asigure, prin dispecerate şi dotări speciale, urmărirea şi coordonarea în trafic a mijloacelor de transport, de intervenţie şi de depanare, precum şi aplicarea cu operativitate a măsurilor ce se impun în caz de eveniment, incident, accident sau alte situaţii care pot afecta desfăşurarea transportului, în vederea asigurării condiţiilor asumate privind regularitatea, siguranţa şi confortul;
21. să dispună de echipaje de intervenţie şi depanare dotate corespunzător pentru degajarea drumului public sau a căii de rulare în cazul defectării mijlocului de transport, precum şi pentru intervenţii la reţeaua electrică de contact;
22. să asigure informarea anticipată a publicului călător în legătură cu modificarea/suspendarea programului de circulaţie sau a unui traseu în caz de forţă majoră;
23. să asigure, zilnic şi ori de câte ori este nevoie, salubrizarea, spălarea şi dezinfectarea mijloacelor de transport;
24. să asigure condiţiile de execuţie a transportului în condiţii de regularitate, siguranţă şi confort;
25. mijloacele de transport trebuie să fie echipate cu instalaţie de încălzire/condiţionare a aerului în stare de funcţionare;
26. la bordul mijlocului de transport trebuie să existe mijloace de prevenire şi combatere a incendiilor, precum şi ciocan pentru spart geamurile în caz de necesitate;
27. mijloacele de transport trebuie să aibă inspecţia tehnică periodică sau, după caz, revizia tehnică periodică efectuată la termen;
28. să respecte regulile privind prevenirea accidentelor de muncă în circulaţia rutieră;
29. să respecte regulile privind încărcarea mijlocului de transport;
30. să cunoască şi să respecte măsurile ce trebuie luate după un accident sau incident în ceea ce priveşte asigurarea vehiculului, protecţia personală şi a celorlalţi participanţi la trafic, protecţia mediului, protecţia bunurilor;
31. în perioada de iarnă, autovehiculul trebuie să fie echipat corespunzător circulaţiei pe drumuri cu aderenţă scăzută;
32. să respecte perioadele de conducere şi perioadele de odihnă, conform reglementărilor legale în vigoare,
33. să nu intervină asupra tahografului sau a limitatorului de viteză pentru scoaterea acestora din uz sau modificarea caracteristicilor de funcţionare;
34. să respecte întocmai legile şi reglementările specifice fiecărei categorii de transport rutier pe care o execută.

**Art. 27 -** Operatorii de transport/transportatorii autorizaţi care efectuează servicii de transport public local vor întreprinde o investigaţie pe linie administrativă în toate cazurile de accidente de circulaţie în care au fost angajate vehiculele utilizate, indiferent de gravitatea accidentului.

**Art. 28 -** Rezultatele cercetării administrative vor sta la baza adoptării măsurilor ce se impun pentru eliminarea repetării cauzelor generatoare de evenimente rutiere.

SECŢIUNEA a 5-a

Drepturi şi obligaţii

**Art. 29 -** Operatorii de transport/transportatorii autorizaţi care desfăşoară activităţi de transport public local au următoarele drepturi:

1. cei care îşi desfăşoară activitatea pe baza unui contract de delegare a gestiunii au dreptul să întrerupă prestarea serviciului de transport public local în cazul nerespectării obligaţiilor contractuale de către autorităţile administraţiei publice locale/asociaţiei metropolitane, cu obligaţia de a notifica întreruperea prestării serviciului în termenul şi în condiţiile prevăzute în contractul de delegare a gestiunii;
2. să încaseze tarifele aferente transportului public local de persoane prin curse regulate;
3. să actualizeze tarifele aferente transportului public local de persoane prin curse regulate cu rata inflaţiei;
4. să includă în tarifele de transport percepute călătorilor primele de asigurare pentru aceştia și pentru bagajele lor, precum şi pentru riscurile ce pot decurge din efectuarea operaţiunilor de transport, în cazul transportului public local de persoane prin curse regulate;
5. să utilizeze patrimoniul propriu sau atribuit în exploatare pentru asigurarea serviciului public local de călători prin curse regulate;
6. să utilizeze infrastructura tehnico-edilitară a sistemului de transport public local de persoane, în condiţiile stabilite conform contractului de delegare a gestiunii;
7. să beneficieze de o despăgubire adecvată şi efectivă pentru prejudiciile aduse în caz de modificare unilaterală a contractului de delegare a gestiunii de către concedent, fără respectarea termenelor şi condiţiilor prevăzute în acesta;
8. să propună întreruperea serviciului în cazul în care continuarea activităţii ar conduce la crearea de prejudicii importante bunurilor atribuite în exploatare;
9. în cazul nerespectării obligaţiilor contractuale de către concedent, conform legislaţiei în vigoare, se pot adresa instanţei competente.

**Art. 30 -** Suplimentar faţă de obligaţiile ce decurg din prevederile secţiunilor a 4-a şi a 5-a ale cap. II, operatorii de transport şi, după caz, transportatorii autorizaţi au următoarele obligaţii:

1. să respecte întocmai legile şi reglementările specifice fiecărei categorii de transport pe care o execută;
2. să asigure prestarea serviciului conform prevederilor contractuale;
3. să respecte sarcinile asumate potrivit contractului de delegare a gestiunii serviciului;
4. să respecte indicatorii de performanţă şi de calitate stabiliţi prin contractul de delegare a gestiunii;
5. să permită accesul liber şi nediscriminatoriu al utilizatorilor la serviciul de transport public local;
6. să asigure respectarea drepturilor utilizatorilor în efectuarea serviciului de transport public local;
7. să efectueze transportul public de persoane prin curse regulate, conform prevederilor programului de circulaţie, în condiţii de calitate, siguranţă, regularitate şi confort;
8. să asigure continuitatea serviciului de transport public local de persoane prin curse regulate;
9. să coreleze capacitatea de transport cu fluxurile de călători existente;
10. să fundamenteze şi să supună aprobării concedentului tarifele ce vor fi utilizate în activitatea de transport public local de persoane prin curse regulate;
11. să nu încarce în mod artificial costurile de operare;
12. să pună la dispoziţia publicului călător mijloace de transport care să îndeplinească condiţiile impuse de legislaţia în vigoare privind siguranţa circulaţiei şi protecţia mediului;
13. să efectueze întreţinerea curentă, reparaţiile curente şi accidentale care se impun, în limita bugetului aprobat, la bunurile atribuite în exploatare de la fiecare unitate administrativ teritorială membră a A.D.I. Eco-transport Câmpulung Moldovenesc -Sadova, conform programelor de întreţinere, reparaţii, dotări și investiții aprobate de acesta;
14. să fundamenteze necesarul anual de fonduri pentru investiţii din surse proprii, precum şi diferenţa de tarif pentru protecţie socială, conform legislaţiei în vigoare, pentru a fi supuse aprobării consiliilor locale ale localităţilor membre ale A.D.I. Eco-transport Câmpulung Moldovenesc -Sadova;
15. în cazul în care sesizează existenţa sau posibilitatea existenţei unei cauze de natură să conducă la reducerea activităţii, să notifice de îndată acest fapt concedentului, în vederea luării măsurilor ce se impun pentru asigurarea continuităţii activităţii;
16. să încheie şi să onoreze contractele de asigurări pentru mijloacele de transport deţinute, precum şi asigurarea călătorilor şi bunurilor acestora, conform prevederilor legislaţiei în vigoare privind asigurările;
17. să informeze permanent călătorii cu privire la traseele, programele de circulaţie, tarifele aplicate, precum şi modificarea acestora;
18. să aplice normele de protecţie a muncii specifice activităţii desfăşurate în cadrul serviciului contractat;
19. să asigure accesul organelor de control ale concedentului la informaţiile privind executarea serviciului concesionat şi modul de exploatare a mijloacelor de transport, a infrastructurii aferente şi a bunurilor atribuite în exploatare, după caz;

ş) să planifice efectuarea inspecţiilor tehnice periodice/reviziilor tehnice periodice pentru mijloacele de transport, astfel încât să se asigure respectarea programului de circulaţie şi a prevederilor reglementărilor legale în vigoare privind siguranţa rutieră;

1. să deţină la sediul social următoarele documente, în funcţie de tipul de transport public local efectuat:
* asigurarea pentru persoanele transportate şi bagajele acestora pentru riscuri de accidente ce cad în sarcina transportatorului;
* cărţile de identitate ale vehiculelor, în original pentru cele deţinute în proprietate, respectiv în copie pentru cele deţinute în baza unui contract de leasing;
* contractele de leasing pentru vehiculele utilizate;
* avizele medicale şi psihologice valabile pentru persoana desemnată să conducă permanent şi efectiv activitatea de transport rutier, precum şi pentru conducătorii auto;
* toate documentele care atestă menţinerea condiţiilor iniţiale care au stat la baza eliberării licenţei de transport/autorizaţiei de transport şi a delegării gestiunii, după caz;
* documentele doveditoare din care să rezulte angajarea în condiţii legale a persoanelor cu funcţii care concură la siguranţa circulaţiei;
* evidenţa şi planificarea inspecţiilor tehnice periodice/reviziilor tehnice periodice pentru mijloacele de transport;
* evidenţa accidentelor de circulaţie, documentele de cercetare administrativă a accidentelor de circulaţie;
* alte documente prevăzute de reglementările legale în vigoare;

ţ) să furnizeze Autorităţii de autorizare din cadrul A.D.I. Eco-transport Câmpulung Moldovenesc -Sadova, respectiv autorităţilor de reglementare competente conform legii, informaţiile solicitate şi să asigure accesul la documentaţiile şi la actele individuale pe baza cărora prestează serviciul, necesare verificării şi evaluării modului de prestare a serviciului;

1. să plătească despăgubiri persoanelor fizice sau juridice pentru prejudiciile aduse din culpă, conform prevederilor legale şi/sau contractuale, dacă acestea nu sunt acoperite prin poliţe de asigurare;
2. să asigure finanţarea pregătirii profesionale şi efectuarea examinărilor medicale şi psihologice ale propriilor angajaţi;
3. să pună în aplicare metode performante de management, care să conducă la reducerea costurilor de operare, inclusiv prin aplicarea procedurilor concurenţiale impuse de normele legale în vigoare privind achiziţiile de lucrări sau bunuri;
4. să gestioneze serviciul public pe criterii de competivitate şi eficienţă economică;
5. să promoveze dezvoltarea, modernizarea şi exploatarea eficientă a bazei tehnico-materiale aferente serviciului prestat;
6. să asigure spaţii în suprafaţă suficientă pentru parcarea tuturor mijloacelor de transport deţinute.

**Art. 31 -** Au calitatea de utilizatori beneficiarii serviciilor de transport public local, persoane fizice sau juridice.

**Art. 32 -** (1) Principalele drepturiale utilizatorilor sunt următoarele:

1. să beneficieze, liber şi nediscriminatoriu, de serviciul de transport public local pe teritoriul unităţilor administrativ-teritoriale membre ale A.D.I. Eco-transport Câmpulung Moldovenesc -Sadova;
2. să aibă acces la informaţiile publice cu privire la serviciul de transport public local. A.D.I. Eco-transport Câmpulung Moldovenesc -Sadova are obligaţia de a comunica informaţii cu privire la indicatorii de calitate ai serviciului, la structura tarifară şi la clauzele contractuale care sunt de interes public;
3. să solicite şi să primească, în condiţiile legii, despăgubiri sau compensaţii pentru daunele provocate lor de operatorii de transport rutier sau de transportatorii autorizaţi, prin nerespectarea obligaţiilor asumate prin contractele de atribuire a gestiunii;
4. să sesizeze A.D.I. Eco-transport Câmpulung Moldovenesc -Sadova orice deficienţe constatate în efectuarea serviciilor de transport public local şi să facă propuneri vizând înlăturarea acestora;

(2) Anumite categorii de utilizatori, persoane fizice, beneficiază, în condiţiile legii, de facilităţi pentru plata serviciului de transport public local.

**Art. 33 -** Principalele obligaţiiale utilizatorilor sunt următoarele:

1. să deţină titluri de călătorie valabile sau alte documente de transport stabilite prin lege;
2. să prezinte organelor de control titlul de călătorie valabil;
3. să aibă un comportament civilizat în raport cu personalul prestatorilor de servicii, precum şi cu ceilalţi utilizatori;
4. să nu aducă prejudicii bunurilor sistemelor de transport din domeniul public sau privat;
5. să nu introducă în mijloacele de transport materii mirositoare, inflamabile, explozibile, produse caustice ori acide, alte materiale sau obiecte care, prin format ori dimensiune pot produce daune sau vătămări corporale;
6. să nu consume băuturi alcoolice, să nu fumeze, să nu consume semințe, să nu arunce hârtii sau resturi de orice fel în mijloacele de transport în comun;

SECŢIUNEA a 6-a

Indicatori de performanţă

**Art. 34**. - (1) Indicatorii de performanţă privind efectuarea transportului public local de persoane prin curse regulate pe raza de competenţă a unităţilor administrativ-teritoriale membre ale Asociaţiei de Dezvoltare Intercomunitară (A.D.I.) ,,Eco-transport Câmpulung Moldovenesc -Sadova″ sunt prevăzuţi în Anexa nr.3 la prezentul regulament.

* + - 1. În efectuarea serviciului de transport public local prin curse regulate pe raza de competenţă a unităţilor administrativ-teritoriale membre ale Asociaţiei de Dezvoltare Intercomunitară (A.D.I.) ,,Eco-transport Câmpulung Moldovenesc -Sadova″ operatorii de transport rutier/ transportatorii autorizaţi au obligativitatea de a respecta indicatorii de performanţă şi să prezinte lunar Asociaţiei un raport de activitate care să conţină valoarea indicatorilor de performanţă realizaţi de către aceştia.
			2. Asociaţia de Dezvoltare Intercomunitară (A.D.I.) ,,Eco-transport Câmpulung Moldovenesc -Sadova″ poate aproba şi alţi indicatori de performanță în efectuarea serviciului de transport public local, pe baza unor studii de necesitate şi oportunitate în care se va ţine seama de necesităţile comunităţilor locale, nivelul de dezvoltare a infrastructurii tehnico-edilitare, precum şi de cerinţele reglementărilor legale în vigoare din domeniul transporturilor rutiere.

**CAPITOLUL III.**

**SANCŢIUNI ȘI CONTRAVENŢII**

**Art. 35.** - Încălcarea dispoziţiilor prezentului regulament atrage răspunderea disciplinară, patrimonială, civilă, contraventională sau penală, după caz, în condiţiile Legii serviciilor comunitare de utilităţi publice nr. 51/2006, republicată, cu modificările şi completările ulterioare şi ale Legii serviciilor publice de transport public local nr. 92/2007, republicată, cu modificările şi completările ulterioare precum şi ale actelor normative din domeniul transporturilor rutiere.

**Art. 36.** - Pe lângă contravenţiile prevăzute de actele normative din domeniul transporturilor rutiere, constituie contravenţii în domeniul serviciilor de transport public prin curse regulate în aria de competență A.D.I. Eco-transport Câmpulung Moldovenesc -Sadova următoarele fapte comise de călători, persoane fizice care utilizează mijloacele de transport public local de călători în aria de competență a A.D.I. Eco-transport Câmpulung Moldovenesc -Sadova:

1. călătoria fără titlu valabil, care să conțină elemente referitoare la emitent, operator, tarif și perioadă de valabilitate;
2. refuzul călătorului de a prezenta organului de control titlul de călătorie valabil. În acest caz, pentru identificarea călătorului în scopul aplicării sancţiunii, organul de control poate apela în caz de nevoie la organele de poliţie, sau poliţişti locali care sunt obligaţi să-i acorde sprijin;
3. transmiterea, primirea şi folosirea biletelor validate deja, într-un mijloc de transport public local de călători, de către călătorii care coboară, respectiv cei care urcă, pentru justificarea de către aceştia a călătoriei pe care o efectuează;
4. împiedicarea de către călători a deschiderii sau închiderii uşilor;
5. introducerea şi transportul de către călători în mijlocul de transport public local a bagajelor voluminoase (biciclete, saci, lăzi etc.);
6. introducerea şi transportul de către călători în mijlocul de transport public local a păsărilor sau animalelor vii;
7. introducerea şi transportul de către călători în mijlocul de transport public local, a unor substanţe inflamabile, explozive, radioactive, toxice ori a altor substanţe periculoase, precum şi a obiectelor voluminoase casante, care creează pericol de accidentare a călătorilor;
8. aplicarea de afişe sau inscripţionarea în scopuri publicitare sau de reclamă în interiorul sau exteriorul mijloacelor de transport public local de călători, cu excepţia celor aprobate de conducerea operatorului de transport/transportatorului autorizat;
9. fumatul în mijlocul de transport public local de călători;
10. deteriorarea, murdărirea ori inscripţionarea cu vopsea, carioca, grafitti, autocolante, etc., a mijlocului de transport;
11. aruncarea sau abandonarea de reziduri rezultate din consumul de seminţe sau alte alimente în mijlocul de transport public local de călători;
12. transportul de materiale sau alimente cu mirosuri neplăcute care deranjează călătorii;
13. urcarea în stare de ebrietate sau consumul de băuturi alcoolice în mijlocul de transport public local de călători;
14. urcarea în mijlocul de transport public local de călători în îmbrăcăminte murdară sau urât mirositoare;
15. proferarea de injurii, insulte, expresii şi gesturi obscene la adresa călătorilor sau a personalului de bord;
16. atitudine jignitoare, insultare sau molestare organelor de control, precum şi luarea apărării călătorilor contravenienţi;

**Art. 37 -** Încălcarea dispozițiilor prevăzute în prezentul Regulament de către persoana fizică sau juridică, după caz, atrage, pe lângă răspunderea contravenţională şi răspunderea civilă pentru daunele produse, conform prevederilor legale incidente în vigoare.

**Art. 38 -** Contravenţiile prevăzute în prezentul Regulament se sancţionează după cum urmează:

1. Constituie contravenţie şi se sancţionează cu amendă de la 200 lei la 500 lei, persoanele fizice, care călătoresc cu mijloacele de transport public de persoane fără titlu de călătorie valabil, care nu au validat titlul de călătorie valabil sau refuză să prezinte organelor de control titlul respectiv de călătorie;
2. Constituie contravenţie şi se sancţionează cu amendă de la 500 lei la 1000 lei degradarea, deterioarea sau vandalizarea mijloacelor de transport în comun, atât în mers cât şi în staţionare sau a echipamentelor aferente sistemului de transport în comun, prin orice mijloace;
3. Constituie contravenție și se sancționează cu amendă de la 100 la 500 lei aplicabilă călătorilor din mijloacele de transport public pentru încălcarea prevederilor art. 33, lit. c), e) și f);
4. Constituie contravenţie şi se sancţionează cu amendă de la 1.000 lei la 3.000 lei nerespectarea de către conducătorii auto a prevederilor art. 23 din prezentul regulament, în măsura în care aceste contravenţii nu sunt reglementate şi sancţionate prin legi şi alte acte normative.

**Art. 39 -** Prevederile OG nr. 2/2001 privind regimul juridic al contravenţiilor, cu modificările şi completările la zi, se aplică în mod corespunzător.

**CAPITOLUL IV. DISPOZIŢII FINALE ŞI TRANZITORII**

**Art. 40**. - Prezentul regulament, pentru efectuarea transportului public local prin curse regulatepe raza de competenţă a unităţilor administrativ-teritoriale membre ale Asociaţiei de Dezvoltare Intercomunitară(A.D.I.) ,,Eco-transport Câmpulung Moldovenesc -Sadova″, respectă prevederile Ordinului Ministrului Transporturilor nr. 972/2007 pentru aprobarea Regulamentului- cadru pentru efectuarea transportului public local.

**Art. 41.** - Orice modificare legislativă adusă regulamentului cadru de efectuare a transportului public local, cu caracter imperativ, modifică de drept prezentul regulament.

**Art. 42. -** Prezentul regulament poate fi modificat şi completat prin hotărârea Adunării Generale a Asociaţilor Asociaţiei de Dezvoltare Intercomunitară (A.D.I.) ,,Eco-transport Câmpulung Moldovenesc -Sadova″.

**Art. 43**. - Anexele 1, 2 şi 3 fac parte integrantă din prezentul regulament.

 Întocmit:

Asociaţia de dezvoltare intercomunitară (ADI)

 „Eco-transport Câmpulung Moldovenesc -Sadova”

Model de imprimat - Format A4 hârtie albă cu fond stema României

**Anexa nr. 1**

*(faţă)*

**R O M Â N I A**

**RO**

**A S O C I A Ţ I A I N T E R C O M U N I T A R Ă D E D E Z V O L T A R E** (**ADI) ,,*ECO-TRANSPORT CÂMPULUNG MOLDOVENESC-SADOVA*"**

**LICENŢA DE TRASEU**

Nr. 0000

**Serviciul de transport public local de persoane prin curse regulate**

Prezenta licenţă de traseu s-a eliberat operatorului de transport rutier:

**S.C. operator S.A.**

Sediul profesional: , str. nr. Judeţul:

Valabilă de la data de până la data de

Eliberată în baza Licenţei de transport seria nr.

Data eliberării

Emitent:

Asociaţia Intercomunitară de Dezvoltare( ADI)

,,*ECO-TRANSPORT CÂMPULUNG*

 *MOLDOVENESC-SADOVA*"

Semnătura şi ştampila:

………………………….

Operatorul de transport rutier poate efectua servicii de transport local de persoane pe traseul menţionat pe verso numai cu autovehicule având capacitatea menţionată în Caietul de sarcini anexat şi în conformitate cu acesta**.**

***(Licenţa de traseu CURSE REGULATE - Verso) Traseul:***

ASOCIAŢIA INTERCOMUNITARĂ DE DEZVOLTARE (ADI)

,,ECO-TRANSPORT CÂMPULUNG MOLDOVENESC-SADOVA"

**ANEXA nr. 2**

Operatorul de transport rutier

..........................................................................................

**CAIET DE SARCINI AL LICENŢEI DE TRASEU**

Seria ...... Nr. ……….........

*(Se înscriu seria şi numărul licenţei de traseu pentru curse regulate)*

***Serviciul de transport public local de persoane prin curse regulate***

**A.** Denumirea traseului ....................................................

|  |  |  |
| --- | --- | --- |
| ***Linia / Lungimea traseului*** | ***Nr. staţieI*** | ***Denumirea staţiei*** |
|  |  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
| ***Zilele în care circulă*** | ***Intervalul de succedare a curselor*** | ***Nr.mijloacelor de transport*** | ***Capacitatea (nr.locuri)*** | ***Plecări de la capetele de******traseu*** |
| Prima | Ultima |
|  |  |  |  |  |  |
|  |  |  |  |  |  |
|  |  |  |  |  |  |

**B.** Amenajările şi dotările autovehiculului:

............................... .......................................................................

............................... .......................................................................

............................... .......................................................................

............................... .......................................................................

............................... .......................................................................

............................... .......................................................................

|  |  |
| --- | --- |
| ASOCIAŢIA INTERCOMUNITARĂ DE DEZVOLTARE (ADI),,ECO-TRANSPORT CÂMPULUNG MOLDOVENESC-SADOVA" ........................ (semnătura şi ştampila) | Operatorul de transport…………………........................(semnătura şi ştampila) |

**ANEXA nr. 3**

INDICATORI DE PERFORMANȚĂ

|  |  |  |  |  |  |  |  |
| --- | --- | --- | --- | --- | --- | --- | --- |
| **Nr. crt.** | **Indicatori** | **Descriere****mod de calcul, pentru o lună** | **Mod****transport**  | **Parametru** | **Pondere indicator****(din total 100%)** | **Nivel****parametru înregistrat** | **Garanția de bună execuție** **(G)** |
| **U.M** | **Nivel maxim permis lunar fară penalizare** |  |  | **Valoare G****(lei)****.............** |
| **Reținere din G** |
| **0** | **1** | **2** | **3** | **4** | **5** | **6** | **7** | **8=((7-5) x 6 x G** |
| **1** | **Curse neregulate din culpa operatorului** | **Procent curse neregulate din total curse** | **Autobuz** | **%** | **5** | **15** |  |  |
| **2** | **Curse neefectuate din culpa operatorului** | **Procent curse neefectuate din total curse** | **Autobuz** | **%** | **5** | **20** |  |  |
| **3** | **Trasee neefectuate/anulate din culpa Operatorului pentru o durată mai mare de 24 ore** | **Procent trasee neefectuate/anulate din total trasee atribuite** | **Autobuz** | **traseu** | **1** | **20%** |  |  |
| **7** | **Sancțiuni și penalități**  | **Cuantumul sancțiunilor și penalităților plătite de operator pentru nerespectarea condițiilor de calitate și de mediu privind desfășurarea transportului** | **Autobuz** | **lei** | **3.000** | **5%** |  |  |
| **8** | **Respectarea prevederilor legale** | **Numărul abaterilor de la prevederile legale constatate și sancționate de personalul împuternicit** | **Autobuz** | **Nr.** | **3** | **20%** |  |  |
| **9** | **Accidente in trafic** | **Numărul accidentelor in trafic din vina personalului propriu al operatorului** | **Autobuz** | **Nr.** | **5** | **20%** |  |  |

|  |  |
| --- | --- |
| **Preşedinte de ședință,** | **Secretar general municipiu,****Erhan Rodica** |